**ЕРАЗМУС+ КЉУЧНА АКТИВНОСТ 1: Пројекти за индивидуалну мобилност у сврху учења и стицања нових вештина финансирани из средстава ЕУ
(КА103 пројекти у области високог образовања у којима учествују програмске земље)**

У складу са потписаним Уговором о додели наменских бесповратних средстава између Универзитета у Крагујевцу и Фондације Темпус, Универзитет у Крагујевцу расписује Конкурс за стипендирану мобилност студената у сврху праксе у оквиру Еразмус+ програма.

На конкурс се могу пријавити **студенти свих нивоа академских студија свих факултета у саставу Универзитета у Крагујевцу** **и то за студентску размену у сврху праксе у минималном трајању од 2, односно максималном трајању од 3 месеца.**

[**ЛИСТА ПОТРЕБНИХ ДОКУМЕНАТА ЗА ПРИЈАВУ – СТУДЕНТИ, ПРАКСА**](https://kg.ac.rs/doc/SMP_studenti_dokumenta_za_prijavu2022.pdf)

**РОК ЗА ДОСТАВЉАЊЕ ПРИЈАВА: 07. фебруар 2022. године**

**Напомене:**

1. Студентска размена у сврху праксе реализоваће се у току летњег семестра академске 2021/22. године, а најкасније до 31. маја 2022. године. У Пријавном формулару студенти наводе у ком периоду желе да реализују мобилност.

2. Студенти сами проналазе компаније/фирме/институције у којима би желели да обаве праксу. Универзитетску листу потенцијалних институција у којима кандидати могу обавити праксу погледајте [ОВДЕ](https://kg.ac.rs/doc/13012022_updated_Erasmus_lista_partnera.pdf). Предлажемо да проверавате и страницу [Erasmus Intern](https://erasmusintern.org/), која је настала као пројекат Еразмус студентске мреже, а на којој се објављују понуде за праксу.

3. Као прихватно писмо може се прихватити и мејл потврде издат од релевантне компаније/фирме/институције да кандидат може да реализује стипендирану мобилност студената у сврху праксе у оквиру Еразмус+ програма,уколико буде селектован од стране Комисије за реализацију програма мобилности студената Универзитета у Крагујевцу.

4. Приликом припреме предлога уговора о пракси студент даје предлог где би реализовао праксу и које су то активности које би желео да реализује током праксе. Приликом попуњавања предлога Уговора потребно је да се студенти консултују са Еразмус+ координатором на свом факултету.

5. Уколико се на конкурс пријављује студент са инвалидитетом, неопходно је да, поред обавезне пријавне документације, достави и доказе који потврђују инвалидитет кандидата.

6. Уколико не поседујете званичан сертификат о познавању енглеског језика, потврду може издати и предметни наставник или школа страних језика. [Молимо преузмите форму](http://kg.ac.rs/Docs/Uni_Kragujevac_Language_Assessment_Sheet.pdf).

7. По завршетку Конкурса, Одељење за међународну сарадњу Универзитета у Крагујевцу врши техничку проверу достављене документације. Комисија за реализацију програма мобилности студената Универзитета у Крагујевцу врши академску процену свих пријава у складу са [Правилима и условима за евалуацију и селекцију студената, наставног и ненаставног кадра Универзитета у Крагујевцу за мобилност у оквиру Еразмус+ програма](https://kg.ac.rs/Docs/Pravila_i_uslovi_za_evaluaciju_i_selekciju_mobilnost_Erazmus_plus.pdf) и прави коначну ранг листу пријављених кандидата. Приликом евалуације пријава предност ће бити дата кандидатима са инвалидитетом.

8. Пријаве које нису достављене до наведеног рока и/или су непотпуне неће бити узете у разматрање.

За све додатне информације посетите <https://kg.ac.rs/vest.php?vest_je=3545>